phoneee/thai-legal-corpus huggingface dataset:
กฎกระทรวงฉบับที่ ๑๑(พ.ศ. ๒๕๑๔)ออกตามความในพระราชบัญญัติเงินตราพ.ศ. ๒๕๐๑[๑] อาศัยอำนาจตามความในมาตรา ๕ และมาตรา ๑๑แห่งพระราชบัญญัติเงินตรา พ.ศ. ๒๕๐๑รัฐมนตรีว่าการกระทรวงการคลังออกกฎกระทรวงไว้ดังต่อไปนี้ข้อ ๑ เหรียญกษาปณ์ทองคำราคาแปดร้อยบาทและเหรียญกษาปณ์ทองคำราคาสี่ร้อยบาทให้เป็นเงินที่ชำระหนี้ได้ตามกฎหมายโดยไม่จำกัดจำนวนข้อ ๒[๒] (ยกเลิก)ให้ไว้ ณ วันที่ ๒๗ เมษายน พ.ศ. ๒๕๑๔ส. วินิจฉัยกุลรัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากทางราชการได้จัดทำเหรียญกษาปณ์ทองคำราคาแปดร้อยบาทเหรียญกษาปณ์ทองคำราคาสี่ร้อยบาท และเหรียญกษาปณ์เงินราคาสิบบาท ออกใช้เพื่อเป็นที่ระลึกในวารดิถีที่พระบาทสมเด็จพระปรมินทรมหาภูมิพลอดุลยเดชเสด็จเถลิงถวัลยราชสมบัติครบ๒๕ ปี สมควรกำหนดจำนวนเงินที่จะใช้เหรียญกษาปณ์ดังกล่าวชำระหนี้ได้ตามกฎหมาย จึงจำเป็นต้องออกกฎกระทรวงฉบับนี้ กฎกระทรวง ฉบับที่ ๑๐๐ (พ.ศ. ๒๕๓๓)ออกตามความในพระราชบัญญัติเงินตรา พ.ศ. ๒๕๐๑[๓]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้เหรียญกษาปณ์ ราคาสิบบาท ทุกชนิด ซึ่งกระทรวงการคลังจัดทำและนำออกใช้ตามกฎกระทรวงออกตามความในพระราชบัญญัติเงินตรา พ.ศ. ๒๕๐๑เป็นเงินที่ชำระหนี้ได้ตามกฎหมาย คราวละไม่เกินจำนวนหนึ่งพันบาท จึงจำเป็นต้องออกกฎกระทรวงนี้ปิยะธิดา/ปรับปรุง๑๖ กรกฎาคม ๒๕๖๑[๑] ราชกิจจานุเบกษาเล่ม ๘๘/ตอนที่ ๔๘/หน้า ๓๒๓/๑๑ พฤษภาคม ๒๕๑๔[๒] ข้อ๒ ยกเลิกโดยกฎกระทรวง ฉบับที่ ๑๐๐ (พ.ศ. ๒๕๓๓) ออกตามความในพระราชบัญญัติเงินตราพ.ศ. ๒๕๐๑[๓] ราชกิจจานุเบกษาเล่ม ๑๐๗/ตอนที่ ๒๔๖/หน้า ๕๑๕/๑๑ ธันวาคม ๒๕๓๓
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดสระบุรีฉบับที่๕๐ (พ.ศ. ๒๕๕๐)เรื่องกำหนดเส้นทางสำหรับการขนส่งประจำทางด้วยรถโดยสารหมวด๔ จังหวัดสระบุรี สายที่ ๒๕๔๖ ชื่อเส้นทางตลาดหน้าพระลาน-สถานีรถไฟหินดาด[๑] ด้วย คณะกรรมการควบคุมการขนส่งทางบกประจำจังหวัดสระบุรีได้พิจารณาเห็นสมควรให้กำหนดเส้นทางสำหรับการขนส่งประจำทางด้วยรถโดยสารขึ้นเพื่อเป็นการอำนวยความสะดวกให้แก่ประชาชนต่อไปฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดสระบุรีในการประชุมครั้งที่๒/๒๕๔๙ เมื่อวันที่ ๒๙ กันยายน ๒๕๔๙ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสารหมวด ๔ จังหวัดสระบุรี สายที่ ๒๕๔๖ ตลาดหน้าพระลาน-สถานีรถไฟหินดาด โดยให้ใช้รายละเอียดเส้นทางดังนี้คือสายที่๒๕๔๖ ชื่อเส้นทาง ตลาดหน้าพระลาน-สถานีรถไฟหินดาดเริ่มต้นจากสถานที่จอดรถโดยสารประจำทางตลาดหน้าพระลานแยกซ้ายไปตามทางหลวงแผ่นดินหมายเลข ๑ ถึงแยกทางหลวงแผ่นดินหมายเลข ๓๓๘๕ แยกซ้ายไปตามทางหลวงแผ่นดินหมายเลข๓๓๘๕ ผ่านหมู่บ้านซอย ๑๒ ซอย ๑๑ ซอย ๑๐ ซอย ๙ ซอย ๘ ซอย ๗ และซอย ๖ ตรงไปตามทางหลวงชนบทผ่านหมู่บ้าน ซอย ๕ ซอย ๔ ซอย ๓ ซอย ๒ และซอย ๑ ไปสุดเส้นทาง ณ สถานที่จอดรถโดยสารประจำทางสถานีรถไฟหินดาดประกาศณ วันที่ ๑๙ มีนาคม พ.ศ. ๒๕๕๐ธวัชชัยเทอดเผ่าไทยผู้ว่าราชการจังหวัดสระบุรีประธานกรรมการควบคุมการขนส่งทางบกประจำจังหวัดสระบุรีวัชศักดิ์/ผู้จัดทำ๑๓มิถุนายน ๒๕๕๐[๑]ราชกิจจานุเบกษา เล่ม ๑๒๔/ตอนที่ ๔๘ ง/หน้า ๑๒๖/๗ มิถุนายน ๒๕๕๐
ระเบียบ ก.พ.ว่าด้วยทุนเล่าเรียนหลวงพ.ศ. 2551--------------------- โดยที่เป็นการสมควรมีระเบียบ ก.พ. ว่าด้วยทุนเล่าเรียนหลวง อาศัยอํานาจตามความในมาตรา 8 (8) แห่งพระราชบัญญัติระเบียบข้าราชการพลเรือน พ.ศ. 2551 ก.พ. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.พ. ว่าด้วยทุนเล่าเรียนหลวง พ.ศ.2551"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้มีทุนเล่าเรียนหลวงซึ่งทรงพระกรุณาโปรดเกล้าฯ กําหนดให้พระราชทานแก่นักเรียนซึ่งมีคุณสมบัติตามข้อ 6 ปีละไม่เกินเก้าทุนถ้าปรากฏว่าในปีใด ผู้มีสิทธิจะได้รับทุนเป็นผู้ที่ไม่อยู่ในมาตรฐาน หรือเป็นผู้ที่ไม่เหมาะสม ก.พ. อาจพิจารณางดให้ทุนเฉพาะราย หรือทั้งหมดก็ได้ข้อ ๔ ทุนทั้งหมดนี้ให้เพื่อการศึกษาขั้นอุดมศึกษาในระดับปริญญาตรี มีกําหนดเวลา การรับทุนตามจํานวนปีของหลักสูตรการศึกษาจนจบปริญญาตรีในสาขานั้น ๆ โดยมีข้อผูกพันที่จะต้องกลับมาปฏิบัติงานในประเทศไทยเป็นระยะเวลาเท่ากับระยะเวลาในการรับทุน หากไม่กลับมาปฏิบัติงานในประเทศไทยภายในระยะเวลาที่ ก.พ. กําหนด ต้องชดใช้เงินคืนเท่ากับจํานวนเงินทุน ที่ได้รับไปข้อ ๕ ถ้าครบกําหนดเวลาการรับทุนตามข้อ 4 แล้ว ผู้ได้รับทุนประสงค์จะขอรับทุนต่อโดยสังกัดกระทรวง กรม หรือหน่วยงานของรัฐ การผูกพันเข้ารับราชการหรือเข้าทํางานย่อมเกิดขึ้น ตามระเบียบและข้อตกลงของทุนนั้น ๆ ด้วยข้อ ๖ ผู้สมัครสอบเพื่อรับทุนต้องมีคุณสมบัติและไม่มีลักษณะต้องห้าม ดังต่อไปนี้ (1) มีคุณสมบัติทั่วไปและไม่มีลักษณะต้องห้ามตามมาตรา 36 แห่งพระราชบัญญัติระเบียบข้าราชการพลเรือน พ.ศ. 2551 ยกเว้น มาตรา 36 ก (2) (2) มีอายุไม่เกินยี่สิบปีบริบูรณ์นับถึงวันหมดเขตรับสมัคร (3) สําเร็จการศึกษาหรือกําลังศึกษาอยู่ในปีสุดท้ายของหลักสูตรประโยคมัธยมศึกษาตอนปลายตามหลักสูตรของกระทรวงศึกษาธิการ หรือหลักสูตรอื่นในประเทศไทยที่กระทรวงศึกษาธิการรับรองว่าเทียบเท่า ทั้งนี้ ให้ถือปีการศึกษาตามที่ ก.พ. กําหนด (4) มีการศึกษาในแผนการเรียนและมีผลการเรียนยอดเยี่ยมตามที่ ก.พ. กําหนด (5) ไม่สอบตกวิชาหนึ่งวิชาใดในหลักสูตรที่กําหนดใน (3) (6) มีศีลธรรมและความประพฤติดีโดยมีหนังสือรับรองความประพฤติของครูใหญ่ อาจารย์ใหญ่หรือผู้อํานวยการโรงเรียนที่ตนสังกัดมาแสดงข้อ ๗ ผู้สมัครสอบผู้ใดไม่มีคุณสมบัติหรือมีลักษณะต้องห้าม ไม่มีสิทธิเข้าสอบหรือได้รับทุนข้อ ๘ ผู้มีสิทธิได้รับทุนต้องผ่านการตรวจสุขภาพจากคณะกรรมการแพทย์ของ ก.พ.ข้อ ๙ ผู้ได้รับทุนเล่าเรียนหลวงต้องไปศึกษาวิชาการในต่างประเทศ โดยจะเลือกเรียนวิชาใด ณ สถาบันอุดมศึกษาแห่งใดก็ได้ ซึ่ง ก.พ. จะพิจารณาให้ความเห็นชอบ โดยพิจารณาจากความประสงค์ คุณวุฒิ และคุณลักษณะของผู้ได้รับทุน ผู้ได้รับทุนเล่าเรียนหลวงจะเลือกเรียนวิชาการในประเทศไทยได้เฉพาะวิชาที่ประเทศไทยสามารถจัดการศึกษาได้ดีกว่าประเทศอื่น ซึ่ง ก.พ. จะได้กําหนดเป็นคราว ๆ ไปข้อ ๑๐ ก.พ. เป็นผู้ดําเนินการสอบ กําหนดหลักสูตรและวิธีการสอบ โดยจะได้ประกาศเป็นคราว ๆ ไปข้อ ๑๑ ผู้ได้รับทุนเล่าเรียนหลวงต้องอยู่ในความดูแลของ ก.พ. และต้องปฏิบัติ ตามระเบียบ ข้อบังคับ สัญญา หรือคําสั่งของ ก.พ. โดยเคร่งครัดข้อ ๑๒ ให้ใช้บังคับระเบียบนี้กับผู้ที่ได้รับทุนเล่าเรียนหลวงอยู่แล้วในวันหรือก่อนวันที่ระเบียบนี้ใช้บังคับด้วยข้อ ๑๓ ให้เลขาธิการ ก.พ. รักษาการตามระเบียบนี้ผู้มีอํานาจลงนาม - ประกาศ ณ วันที่ 1 ธันวาคม พ.ศ. 2551 ชวรัตน์ ชาญวีรกูลรองนายกรัฐมนตรีประธาน ก.พ.
คำพิพากษาศาลฎีกาที่ 63757หลักกฎหมาย: ฎีกาว่า โจทก์ฟ้องให้เรียงกระทงลงโทษจำเลย 5 กระทงตามเช็ค 5 ฉบับๆละ 15,000 บาท ซึ่งศาลอาญาได้วางระเบียบให้ลงโทษตามจำนวนเงินแต่ละกระทงกระทงละ 3เดือน เมื่อเรียงกระทงลงโทษแล้วต้องลงโทษจำคุกรวม 15เดือน สารภาพลดโทษให้กึ่งหนึ่งควรลงโทษจำคุก 7 เดือน15 วัน มิใช่จำคุก 5 เดือน ตามที่ศาลชั้นต้นและศาลอุทธรณ์พิจารณาพิพากษา ฎีกาโจทก์เกี่ยวกับระเบียบในอัตราการลงโทษ จึงเป็นฎีกาในปัญหาข้อเท็จจริง เมื่อศาลอุทธรณ์พิพากษาแก้คำพิพากษาศาลชั้นต้นจากให้รอการลงโทษจำคุก5 เดือนไว้มีกำหนด 1 ปีเป็นไม่รอการลงโทษ คดีจึงต้องห้ามฎีกาตามประมวลกฎหมายวิธีพิจารณาความอาญา มาตรา 219 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 990/2523ห้างหุ้นส่วนจำกัดยั่งยืนค้าไม้ฯโจทก์นายสุวิชัย พรสุขจันทราจำเลย ป.วิ.อ. ม. 219ฎีกาว่า โจทก์ฟ้องให้เรียงกระทงลงโทษจำเลย 5 กระทงตามเช็ค 5 ฉบับๆละ 15,000 บาท ซึ่งศาลอาญาได้วางระเบียบให้ลงโทษตามจำนวนเงินแต่ละกระทงกระทงละ 3เดือน เมื่อเรียงกระทงลงโทษแล้วต้องลงโทษจำคุกรวม 15เดือน สารภาพลดโทษให้กึ่งหนึ่งควรลงโทษจำคุก 7 เดือน15 วัน มิใช่จำคุก 5 เดือน ตามที่ศาลชั้นต้นและศาลอุทธรณ์พิจารณาพิพากษา ฎีกาโจทก์เกี่ยวกับระเบียบในอัตราการลงโทษ จึงเป็นฎีกาในปัญหาข้อเท็จจริง เมื่อศาลอุทธรณ์พิพากษาแก้คำพิพากษาศาลชั้นต้นจากให้รอการลงโทษจำคุก5 เดือนไว้มีกำหนด 1 ปีเป็นไม่รอการลงโทษ คดีจึงต้องห้ามฎีกาตามประมวลกฎหมายวิธีพิจารณาความอาญา มาตรา 219(ประสาท บุณยรังษี-ไพบูลย์ ไวกาสี-วินิจ วินิจฉัยภาค)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 990/2523ห้างหุ้นส่วนจำกัดยั่งยืนค้าไม้ฯโจทก์นายสุวิชัย พรสุขจันทราจำเลย ป.วิ.อ. ม. 219ฎีกาว่า โจทก์ฟ้องให้เรียงกระทงลงโทษจำเลย 5 กระทงตามเช็ค 5 ฉบับๆละ 15,000 บาท ซึ่งศาลอาญาได้วางระเบียบให้ลงโทษตามจำนวนเงินแต่ละกระทงกระทงละ 3เดือน เมื่อเรียงกระทงลงโทษแล้วต้องลงโทษจำคุกรวม 15เดือน สารภาพลดโทษให้กึ่งหนึ่งควรลงโทษจำคุก 7 เดือน15 วัน มิใช่จำคุก 5 เดือน ตามที่ศาลชั้นต้นและศาลอุทธรณ์พิจารณาพิพากษา ฎีกาโจทก์เกี่ยวกับระเบียบในอัตราการลงโทษ จึงเป็นฎีกาในปัญหาข้อเท็จจริง เมื่อศาลอุทธรณ์พิพากษาแก้คำพิพากษาศาลชั้นต้นจากให้รอการลงโทษจำคุก5 เดือนไว้มีกำหนด 1 ปีเป็นไม่รอการลงโทษ คดีจึงต้องห้ามฎีกาตามประมวลกฎหมายวิธีพิจารณาความอาญา มาตรา 219(ประสาท บุณยรังษี-ไพบูลย์ ไวกาสี-วินิจ วินิจฉัยภาค)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๘๐๕ (พ.ศ. ๒๕๕๙)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่อง กำหนดมาตรฐานผลิตภัณฑ์อุตสาหกรรมโลหะเจือสำหรับบัดกรี - ส่วนประกอบทางเคมีและรูปแบบผลิตภัณฑ์ อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ.๒๕๕๘ รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรม โลหะเจือสำหรับบัดกรี ส่วนประกอบทางเคมีและรูปแบบผลิตภัณฑ์ มาตรฐานเลขที่ มอก. 2698 - 2558 ไว้ดังมีรายละเอียดต่อท้ายประกาศนี้ทั้งนี้ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๒๑มีนาคม พ.ศ. ๒๕๕๙อรรชกา สีบุญเรืองรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมโลหะเจือสำหรับบัดกรี ส่วนประกอบทางเคมีและรูปแบบผลิตภัณฑ์ (มอก. 26982558)(ดูข้อมูลจากภาพกฎหมาย)ปริยานุช/จัดทำ๙ มิถุนายน๒๕๕๙ชวัลพร/ตรวจ๑๗ มิถุนายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๓๐ ง/หน้า ๕/๗ มิถุนายน ๒๕๕๙
พระราชบัญญัติระเบียบข้าราชการทหาร (ฉบับที่ 6) พ.ศ. 2547พระราชบัญญัติ ระเบียบข้าราชการทหาร (ฉบับที่ ๖) พ.ศ. ๒๕๔๗ภูมิพลอดุลยเดช ป.ร. ให้ไว้ ณ วันที่ ๒ มิถุนายน พ.ศ. ๒๕๔๗ เป็นปีที่ ๕๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยระเบียบข้าราชการทหาร จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติระเบียบข้าราชการทหาร (ฉบับที่ ๖) พ.ศ. ๒๕๔๗"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในวรรคหนึ่งของมาตรา ๕ แห่งพระราชบัญญัติระเบียบข้าราชการทหาร พ.ศ. ๒๕๒๑ และให้ใช้ความต่อไปนี้แทน "มาตรา ๕ ให้มีคณะกรรมการข้าราชการทหารคณะหนึ่งจำนวนไม่เกินสิบสองคน เรียกโดยย่อว่า "กขท." ประกอบด้วยปลัดกระทรวงกลาโหมเป็นประธานมาตรา 3 และกรรมการซึ่งรัฐมนตรีว่าการกระทรวงกลาโหมแต่งตั้งจากนายทหารสัญญาบัตรประจำการซึ่งเป็นผู้แทนกรมราชองครักษ์ กองบัญชาการทหารสูงสุด กองทัพบก กองทัพเรือ กองทัพอากาศ กรมการเงินกลาโหม กรมพระธรรมนูญ และกรมเสมียนตรา ส่วนราชการละหนึ่งคน และจากนายทหารสัญญาบัตรประจำการมาตรา 3 หรือนอกประจำการซึ่งเป็นผู้ทรงคุณวุฒิในหลักราชการและต้องไม่เป็นผู้ดำรงตำแหน่งทางการเมืองอีกไม่เกินสามคน โดยให้กรรมการซึ่งแต่งตั้งจากกรมเสมียนตราเป็นเลขานุการ"ผู้รับสนองพระบรมราชโองการ พันตำรวจโท ทักษิณ ชินวัตร นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่พระราชบัญญัติจัดระเบียบราชการกระทรวงกลาโหม พ.ศ. ๒๕๐๓ ซึ่งแก้ไขเพิ่มเติมโดยพระราชบัญญัติจัดระเบียบราชการกระทรวงกลาโหม (ฉบับที่ ๕) พ.ศ. ๒๕๓๖ กำหนดให้กรมราชองครักษ์เป็นส่วนราชการกระทรวงกลาโหมสมควรกำหนดให้มีผู้แทนกรมราชองครักษ์เป็นกรรมการในคณะกรรมการข้าราชการทหารด้วย ทั้งนี้ เพื่อให้การบริหารงานบุคคลและการปฏิบัติงานของกระทรวงกลาโหมมีประสิทธิภาพยิ่งขึ้น จึงจำเป็นต้องตราพระราชบัญญัตินี้
ประกาศกระทรวงการคลังประกาศกระทรวงการคลังเรื่องการปรับลดวงเงินการจำหน่ายพันธบัตรรัฐบาลเพื่อการบริหารหนี้ในปีงบประมาณพ.ศ. ๒๕๕๑ ครั้งที่ ๙[๑] โดยที่พันธบัตรรัฐบาลที่ออกตามประกาศกระทรวงการคลังเรื่อง การจำหน่ายพันธบัตรรัฐบาลเพื่อการบริหารหนี้ ในปีงบประมาณ พ.ศ. ๒๕๕๑ครั้งที่ ๙ วงเงิน ๑๐,๐๐๐,๐๐๐,๐๐๐บาท (หนึ่งหมื่นล้านบาทถ้วน) ลงประกาศในราชกิจจานุเบกษา ฉบับประกาศและงานทั่วไปเล่ม ๑๒๕ ตอนพิเศษ ๑๖๑ ง ลงวันที่ ๖ ตุลาคม ๒๕๕๑ จำหน่ายได้จริงจำนวน ๙,๙๒๕,๐๐๐,๐๐๐บาท (เก้าพันเก้าร้อยยี่สิบห้าล้านบาทถ้วน)กระทรวงการคลังจึงขอประกาศให้ทราบโดยทั่วกันว่ากระทรวงการคลังได้ปรับลดวงเงินการจำหน่ายพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๕๑ ครั้งที่ ๙ จากจำนวน ๑๐,๐๐๐,๐๐๐,๐๐๐บาท (หนึ่งหมื่นล้านบาทถ้วน) เป็นจำนวน ๙,๙๒๕,๐๐๐,๐๐๐บาท (เก้าพันเก้าร้อยยี่สิบห้าล้านบาทถ้วน)ประกาศณ วันที่ ๗ ตุลาคม พ.ศ. ๒๕๕๑พงษ์ภาณุเศวตรุนทร์ผู้อำนวยการสำนักงานบริหารหนี้สาธารณะปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๔พฤศจิกายน ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๗๐ ง/หน้า ๑๗/๒๘ ตุลาคม ๒๕๕๑
คำพิพากษาศาลฎีกาที่ 60115หลักกฎหมาย: ความว่า จำเลยขอให้ศาลปล่อยชั่วคราวในระหว่างฎีกา โดยผู้ขอประกันได้เสนอบัญชีทรัพย์มาพร้อมคำร้องแล้วหมายเหตุ ศาลอุทธรณ์พิพากษายืนว่า จำเลยมีความผิดตามประมวลกฎหมายอาญา มาตรา 295 จำคุก 2 ปี จำเลยให้การรับสารภาพลดโทษให้กึ่งหนึ่ง คงจำคุก 1 ปี ฯลฯจำเลยยื่นคำร้องดังกล่าว โดยแถลงในคำร้องประกอบว่าจะยื่นฎีกาต่อไป (อันดับ 32 แผ่นที่ 2 และที่ 1)ศาลชั้นต้นอนุญาตให้ปล่อยจำเลยชั่วคราวระหว่างอุทธรณ์โดยตีราคาประกัน 50,000 บาท (อันดับ 11)คำสั่งจำเลยยังไม่ยื่นฎีกา และเป็นคดีต้องห้ามฎีกาในปัญหาข้อเท็จจริงจึงยังไม่สมควรที่จะอนุญาตให้ปล่อยชั่วคราวในระหว่างฎีกา ให้ยกคำร้อง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 304/2529พนักงานอัยการจังหวัดศรีสะเกษโจทก์นายบุญช่วย กะตะศิลาจำเลยนายบุญช่วย กะตะศิลา จำเลยผู้ยื่นคำร้อง ป.วิ.อ. ม. 108ความว่า จำเลยขอให้ศาลปล่อยชั่วคราวในระหว่างฎีกา โดยผู้ขอประกันได้เสนอบัญชีทรัพย์มาพร้อมคำร้องแล้วหมายเหตุ ศาลอุทธรณ์พิพากษายืนว่า จำเลยมีความผิดตามประมวลกฎหมายอาญา มาตรา 295 จำคุก 2 ปี จำเลยให้การรับสารภาพลดโทษให้กึ่งหนึ่ง คงจำคุก 1 ปี ฯลฯจำเลยยื่นคำร้องดังกล่าว โดยแถลงในคำร้องประกอบว่าจะยื่นฎีกาต่อไป (อันดับ 32 แผ่นที่ 2 และที่ 1)ศาลชั้นต้นอนุญาตให้ปล่อยจำเลยชั่วคราวระหว่างอุทธรณ์โดยตีราคาประกัน 50,000 บาท (อันดับ 11)คำสั่งจำเลยยังไม่ยื่นฎีกา และเป็นคดีต้องห้ามฎีกาในปัญหาข้อเท็จจริงจึงยังไม่สมควรที่จะอนุญาตให้ปล่อยชั่วคราวในระหว่างฎีกา ให้ยกคำร้อง(พลจิตต์ ดียืน-ประการ กาญจนศูนย์-ประพันธ์ ผลฉาย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 304/2529พนักงานอัยการจังหวัดศรีสะเกษโจทก์นายบุญช่วย กะตะศิลาจำเลยนายบุญช่วย กะตะศิลา จำเลยผู้ยื่นคำร้อง ป.วิ.อ. ม. 108ความว่า จำเลยขอให้ศาลปล่อยชั่วคราวในระหว่างฎีกา โดยผู้ขอประกันได้เสนอบัญชีทรัพย์มาพร้อมคำร้องแล้วหมายเหตุ ศาลอุทธรณ์พิพากษายืนว่า จำเลยมีความผิดตามประมวลกฎหมายอาญา มาตรา 295 จำคุก 2 ปี จำเลยให้การรับสารภาพลดโทษให้กึ่งหนึ่ง คงจำคุก 1 ปี ฯลฯจำเลยยื่นคำร้องดังกล่าว โดยแถลงในคำร้องประกอบว่าจะยื่นฎีกาต่อไป (อันดับ 32 แผ่นที่ 2 และที่ 1)ศาลชั้นต้นอนุญาตให้ปล่อยจำเลยชั่วคราวระหว่างอุทธรณ์โดยตีราคาประกัน 50,000 บาท (อันดับ 11)คำสั่งจำเลยยังไม่ยื่นฎีกา และเป็นคดีต้องห้ามฎีกาในปัญหาข้อเท็จจริงจึงยังไม่สมควรที่จะอนุญาตให้ปล่อยชั่วคราวในระหว่างฎีกา ให้ยกคำร้อง(พลจิตต์ ดียืน-ประการ กาญจนศูนย์-ประพันธ์ ผลฉาย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการกํากับหลักทรัพย์และตลาดหลักทรัพย์ที่ กย. 56/2548เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้(ฉบับที่ 10)\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 14 และมาตรา 114 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 35 มาตรา 36 มาตรา 45 มาตรา 48 และมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ 1 ให้เพิ่มความต่อไปนี้เป็นข้อ 7/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543"ข้อ 7/1 บริษัทหลักทรัพย์ต้องเป็นสมาชิกของสมาคมตลาดตราสารหนี้ไทยความในวรรคหนึ่งมิให้ใช้บังคับกับกรณีที่บริษัทหลักทรัพย์หยุดประกอบธุรกิจหลักทรัพย์ประเภทการค้าหลักทรัพย์อันเป็นตราสารแห่งหนี้หรือหยุดทําธุรกรรมการค้าหลักทรัพย์อันเป็นตราสารแห่งหนี้ และบริษัทหลักทรัพย์ได้มีหนังสือแจ้งหยุดประกอบธุรกิจหรือธุรกรรมต่อสํานักงานแล้ว" ข้อ 2 ให้ยกเลิกความในข้อ 14 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 และให้ใช้ความต่อไปนี้แทน "ข้อ 14 บริษัทหลักทรัพย์ต้องรายงานข้อมูลการซื้อขายหลักทรัพย์แก่สมาคมตลาดตราสารหนี้ไทยตามหลักเกณฑ์ที่สํานักงานประกาศกําหนด" ข้อ 3 ให้ยกเลิกความในข้อ 15 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 และให้ใช้ความต่อไปนี้แทน "ข้อ 15 บริษัทหลักทรัพย์ต้องแต่งตั้งผู้รับผิดชอบในการซื้อขายหลักทรัพย์ ซึ่งต้องเป็นผู้ที่ได้ขึ้นทะเบียนกับสมาคมตลาดตราสารหนี้ไทย" ข้อ 4 ประกาศนี้ให้ใช้บังคับตั้งแต่วันที่ 1 มกราคม พ.ศ. 2549 เป็นต้นไป ประกาศ ณ วันที่ 16 พฤศจิกายน พ.ศ. 2548 (นายทนง พิทยะ) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์
คำพิพากษาศาลฎีกาที่ 758/2464หลักกฎหมาย: คดีที่ศาลเดิมและศาลอุทธรณ์พิพากษาลงโทษจำคุกจำเลยไม่เกินปี แม้ว่าศาลอุทธรณ์จะได้แก้ไขมากก็ดี จำเลยก็ทูลเกล้า ฯ ถวายฎีกาไม่ได้ในข้อเท็จจริง เพราะต้องข้อห้ามตามพระราชบัญญัติอุทธรณ์ฎีกา พ.ศ. ๒๔๖๑ มาตรา ๖ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 758/2464 พ.ร.บ.ลักษณฎีกาอุทธรณ์ พ.ศ.2461 คดีที่ศาลเดิมและศาลอุทธรณ์พิพากษาลงโทษจำคุกจำเลยไม่เกินปี แม้ว่าศาลอุทธรณ์จะได้แก้ไขมากก็ดี จำเลยก็ทูลเกล้า ฯ ถวายฎีกาไม่ได้ในข้อเท็จจริง เพราะต้องข้อห้ามตามพระราชบัญญัติอุทธรณ์ฎีกา พ.ศ. ๒๔๖๑ มาตรา ๖()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: คดีที่ศาลเดิมและศาลอุทธรณ์พิพากษาลงโทษจำคุกจำเลยไม่เกินปี แม้ว่าศาลอุทธรณ์จะได้แก้ไขมากก็ดี จำเลยก็ทูลเกล้า ฯ ถวายฎีกาไม่ได้ในข้อเท็จจริง เพราะต้องข้อห้ามตามพระราชบัญญัติอุทธรณ์ฎีกา พ.ศ. ๒๔๖๑ มาตรา ๖ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 758/2464 พ.ร.บ.ลักษณฎีกาอุทธรณ์ พ.ศ.2461 คดีที่ศาลเดิมและศาลอุทธรณ์พิพากษาลงโทษจำคุกจำเลยไม่เกินปี แม้ว่าศาลอุทธรณ์จะได้แก้ไขมากก็ดี จำเลยก็ทูลเกล้า ฯ ถวายฎีกาไม่ได้ในข้อเท็จจริง เพราะต้องข้อห้ามตามพระราชบัญญัติอุทธรณ์ฎีกา พ.ศ. ๒๔๖๑ มาตรา ๖()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๑๔๔/๒๕๕๖)[๑] อาศัยอำนาจตามความในมาตรา ๖๒ วรรคสาม แห่งพระราชบัญญัติภาษีสรรพสามิตพ.ศ. ๒๕๒๗ อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัทหาดทิพย์ จำกัด (มหาชน) ดังต่อไปนี้๑. เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๕๔๗/๒๕๕๖ ลงวันที่ ๒๘ สิงหาคม๒๕๕๖ เป็นเครื่องหมายแสดงการเสียภาษีจดทะเบียน เป็นสิ่งผนึกภาชนะฝาเกลียวทำด้วยพลาสติก เป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นฝาสีส้มตรงกลางฝามีอักษรภาษาอังกฤษสีขาว คำว่า เหนืออักษร a และอักษร n มีรูปใบไม้สีขาว๑ ใบ ท้ายคำว่า Fanta ข้างอักษร a มีเครื่องหมายสีขาว ด้านซ้าย ของคำว่า มีเครื่องหมายและอักษรภาษาไทยสีขาว คำว่า ด้านขวาของคำว่า มีเครื่องหมายและอักษรภาษาไทยสีขาว คำว่า เหนือคำว่า มีอักษรภาษาไทยสีขาว คำว่า บริษัท หาดทิพย์ จำกัด(มหาชน) ใต้คำว่า มีอักษรภาษาไทยและตัวเลขสีขาว คำว่า น้ำหวานกลิ่นส้มเครื่องดื่มปริมาตรสุทธิ 1.5 ลิตร ด้านข้างฝาโดยรอบสีส้มรูปลักษณะฝา เพื่อนำไปผนึกบรรจุเครื่องดื่มแฟนต้า น้ำหวานกลิ่นส้ม ปริมาตรสุทธิ ๑.๕ลิตร เท่านั้น๒. เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๕๔๘/๒๕๕๖ ลงวันที่ ๒๘ สิงหาคม๒๕๕๖ เป็นเครื่องหมายแสดงการเสียภาษีจดทะเบียน เป็นสิ่งผนึกภาชนะฝาเกลียวทำด้วยพลาสติก เป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นฝาสีแดงตรงกลางฝามีอักษรภาษาอังกฤษสีขาว คำว่า เหนืออักษร a และอักษร n มีรูปใบไม้สีขาว๑ ใบ ท้ายคำว่า Fanta ข้างอักษร a มีเครื่องหมายสีขาว ด้านซ้ายของคำว่า มีเครื่องหมายและอักษรภาษาไทยสีขาว คำว่า ด้านขวาของคำว่า มีเครื่องหมายและอักษรภาษาไทยสีขาว คำว่า เหนือคำว่า มีอักษรภาษาไทยสีขาว คำว่า บริษัท หาดทิพย์ จำกัด(มหาชน) ใต้คำว่า มีอักษรภาษาไทยและตัวเลข สีขาว คำว่า น้ำหวานกลิ่นสตรอเบอร์รีเครื่องดื่มปริมาตรสุทธิ 1.5 ลิตร ด้านข้างฝาโดยรอบสีแดงรูปลักษณะฝา เพื่อนำไปผนึกบรรจุเครื่องดื่มแฟนต้าน้ำหวานกลิ่นสตรอเบอร์รีปริมาตรสุทธิ ๑.๕ ลิตร เท่านั้น๓. เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๕๔๙/๒๕๕๖ ลงวันที่ ๒๘ สิงหาคม๒๕๕๖ เป็นเครื่องหมายแสดงการเสียภาษีจดทะเบียน เป็นสิ่งผนึกภาชนะฝาเกลียวทำด้วยพลาสติก เป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นฝาสีเขียวเข้มตรงกลางฝามีอักษรภาษาอังกฤษและรูปกราฟฟิกส์สีขาว คำว่า ข้างอักษร e มีเครื่องหมายสีขาว ด้านซ้ายของคำว่า มีเครื่องหมายและอักษรภาษาไทยสีขาว คำว่า ด้านขวาของคำว่า มีเครื่องหมายและอักษรภาษาไทยสีขาว คำว่า เหนือคำว่า มีอักษรภาษาไทยสีขาว คำว่า บริษัท หาดทิพย์ จำกัด(มหาชน) ใต้คำว่า มีอักษรภาษาไทยและตัวเลขสีขาว คำว่า เครื่องดื่มสไปรท์ปริมาตรสุทธิ 1.5 ลิตร ด้านข้างฝาโดยรอบสีเขียวเข้มรูปลักษณะฝา เพื่อนำไปผนึกบรรจุเครื่องดื่มสไปรท์ ปริมาตรสุทธิ ๑.๕ ลิตร เท่านั้นประกาศณ วันที่ ๑๙ พฤศจิกายน พ.ศ. ๒๕๕๖สมเดช ศรีสวัสดิ์ผู้อำนวยการสำนักมาตรฐานและพัฒนาการจัดเก็บภาษี๑ ปฏิบัติราชการแทนอธิบดีกรมสรรพสามิตปริยานุช/ผู้จัดทำ๖ พฤษภาคม ๒๕๕๗อุษมล/ผู้ตรวจ๑๕ พฤษภาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๔๕ ง/หน้า ๑๗/๑ พฤษภาคม ๒๕๕๗
พระราชกฤษฎีกาพระราชกฤษฎีกากำหนดเขตที่ดิน ในท้องที่ตำบลเจริญราษฎร์ตำบลศรีถ้อย และตำบลแม่สุก อำเภอแม่ใจ จังหวัดพะเยาให้เป็นเขตปฏิรูปที่ดินพ.ศ. ๒๕๔๐ ภูมิพลอดุลยเดช ป.ร.ให้ไว้ ณ วันที่ ๖ พฤศจิกายน พ.ศ. ๒๕๔๐เป็นปีที่ ๕๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลเจริญราษฎร์ ตำบลศรีถ้อย และตำบลแม่สุก อำเภอแม่ใจ จังหวัดพะเยาให้เป็นเขตปฏิรูปที่ดินอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดิน ในท้องที่ตำบลเจริญราษฎร์ตำบลศรีถ้อย และตำบลแม่สุก อำเภอแม่ใจ จังหวัดพะเยา ให้เป็นเขตปฏิรูปที่ดิน พ.ศ.๒๕๔๐มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ที่ดินในท้องที่ตำบลเจริญราษฎร์ ตำบลศรีถ้อย และตำบลแม่สุก อำเภอแม่ใจจังหวัดพะเยา ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา ๔ให้รัฐมนตรีว่าการกระทรวงการคลัง รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ชวลิตยงใจยุทธนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากในท้องที่ตำบลห้วยแร้ง อำเภอเมืองตราด และตำบลทุ่งนนทรี อำเภอเขาสมิงจังหวัดตราด มีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพ หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดินจึงจำเป็นต้องตราพระราชกฤษฎีกานี้สุกัญญา/พิมพ์๒๒สิงหาคม ๒๕๕๑[๑] ราชกิจจานุเบกษาเล่ม ๑๑๔/ตอนที่ ๖๘ก/หน้า ๑๙/๑๒ พฤศจิกายน ๒๕๔๐
พระราชกฤษฎีกาให้ใช้พระราชบัญญัติควบคุมการก่อสร้างอาคารพุทธศักราช ๒๔๗๙ในเขตเทศบาลเมืองแพร่จังหวัดแพร่พ.ศ. ๒๔๙๙ ภูมิพลอดุลยเดชป.ร.ให้ไว้ ณ วันที่๒ พฤษภาคม พ.ศ. ๒๔๙๙เป็นปีที่ ๑๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรให้ใช้พระราชบัญญัติควบคุมการก่อสร้างอาคารพุทธศักราช ๒๔๗๙ ในเขตเทศบาลเมืองแพร่ จังหวัดแพร่อาศัยอำนาจตามความในมาตรา๙๕ ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติมพุทธศักราช๒๔๙๕ และมาตรา ๒ แห่งพระราชบัญญัติควบคุมการก่อสร้างอาคาร พุทธศักราช ๒๔๗๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมการก่อสร้างอาคารพุทธศักราช ๒๔๗๙ ในเขตเทศบาลเมืองแพร่ จังหวัดแพร่ พ.ศ. ๒๔๙๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ใช้พระราชบัญญัติควบคุมการก่อสร้างอาคาร พุทธศักราช ๒๔๗๙ในเขตเทศบาลเมืองแพร่ จังหวัดแพร่มาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพลป. พิบูลสงครามนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากสภาพเทศบาลเมืองแพร่ จังหวัดแพร่ได้ขยายตัวทั้งในทางการก่อสร้างอาคารและการผังเมือง สมควรให้ควบคุมการก่อสร้างอาคารในเขตเทศบาลนี้เพื่อประโยชน์ในความมั่นคงแข็งแรง การอนามัย การสุขาภิบาล การป้องกันอัคคีภัยและการผังเมือง ให้เป็นระเบียบเรียบร้อยโดยประกาศพระราชกฤษฎีกาให้ใช้พระราชบัญญัติควบคุมการก่อสร้างอาคาร พุทธศักราช ๒๔๗๙ในเขตเทศบาลเมืองแพร่ จังหวัดแพร่ ตามความในมาตรา ๒แห่งพระราชบัญญัติควบคุมการก่อสร้างอาคาร พุทธศักราช ๒๔๗๙สรัลพร/พิมพ์๒ มิถุนายน ๒๕๕๑ฐิติพงษ์/ตรวจ๒ มิถุนายน ๒๕๕๑โชติกานต์/ปรับปรุง๑๐ กรกฎาคม ๒๕๖๓อรญา/ตรวจ๒๕ กันยายน ๒๕๖๓[๑] ราชกิจจานุเบกษาเล่ม ๗๓/ตอนที่ ๔๐/หน้า ๖๒๓/๑๕ พฤษภาคม ๒๔๙๙